A-Lijn/Prinses Halster Knie-Lengte Taft Bruidsmeisjes Jurk met Roes Strik(ken) (022021137) - JennyJoseph
A-Lijn/Prinses Halster Knie-Lengte Taft Bruidsmeisjes Jurk met Roes Strik(ken) (022021137)
Product ID #007021137
Door Mona2012-07-22 20:51:25SPECIALE AANDACHT VOOR REVIEW
Antwoord van JennyJoseph.com 2012-07-24 01:14:55
Door Franzi2012-08-01 00:56:09SPECIALE AANDACHT VOOR VRAAG
Antwoord van JennyJoseph.com 2012-10-21 19:13:12
Door Joan2013-12-12 01:13:22
Antwoord van JennyJoseph.com 2013-12-12 01:28:25
Door Hannah2013-11-06 00:31:19
Antwoord van JennyJoseph.com 2013-11-06 00:42:18
Door Jan2013-08-29 01:35:02
Antwoord van JennyJoseph.com 2013-08-29 02:37:17
Door angelica2013-08-25 02:22:26
Antwoord van JennyJoseph.com 2013-08-25 02:51:52
Door Jenni2013-07-13 23:27:33
Antwoord van JennyJoseph.com 2013-07-13 23:39:47
Door Ethel2013-07-06 01:05:24
Antwoord van JennyJoseph.com 2013-07-06 03:10:03 2. In die pikdonker nag. Johannes 3: PDF
Download "2. In die pikdonker nag. Johannes 3:1-21"
1 1 2. In die pikdonker nag Johannes 3:1-21 Tema God het die wêreld so liefgehad dat Hy sy enigste Seun, Jesus, gestuur het om almal wat in Hom glo, te red. Agtergrond en interpretasie Johannes 3:16-17 sluit hierdie gedeelte vir ons oop. Daar is egter talle ander interessante feite wat ons eers moet raaksien: Johannes 1:9 praat van die ware lig wat na die wêreld toe gekom het (vgl 3:19). Hier lees ons egter van ŉ geleerde man wat in die pikdonker nag na Jesus toe gegaan het. Hy was ŉ Joodse geleerde, deel van die groep wat Jesus nie as God se Seun wou erken nie en só in die donkerte gebly het. Maar hierdie man, Nikodemus, het van Jesus se wondertekens geweet (v 2) en hy wou uitvind wat regtig aangaan. Hy het tot op die grens tussen donkerte en lig gestap. Dié gedeelte draai om drie vrae (vraag 1 word net veronderstel) en die antwoorde wat Jesus gee: Hoe kan ŉ mens by God se koninkryk ingaan? Hoe kan ŉ mens weer gebore word? Hoe werk hierdie wedergeboorte? (Hoe is dit moontlik?) Om weer (van bo af) gebore te word is nie iets wat ons self kan doen nie. Om weer gebore te word is iets wat die Heilige Gees laat gebeur. Dit beteken nie net ons doen die regte dinge (kom die wette na) nie. Dit beteken ons word heeltemal nuut, asof ons as ŉ nuwe ek gebore word. Geen mens op aarde was al ooit in die hemel nie (Spr 30:4). Omdat Jesus van die Vader af gekom het, kon Hy egter vir die mense van die hemelse dinge vertel. Hy was anders as gewone mense. Jesus het gekom om verhoog te word, dit wil sê, Hy sou aan die kruis opgehang word soos die slange in die woestyn (Num 21:8). Dit was God se plan om alle mense te red. Om hierdie gedeelte vir die kinders verstaanbaar te maak, kan jy oorsigtelik vir hulle meer vertel van Nikodemus, van lig en donkerte, geboorte en weergeboorte, en van hoe die Israeliete na die slang op die paal moes kyk sodat hulle nie sou doodgaan nie. Johannes 3:16-17 kan dan verduidelik en aangeleer word.
2 2 Bybelgedeeltes en hoofgedagtes Bybelgedeelte (lees of vertel) Vertel Johannes 3:1-2 en lees 3:3 Lees Johannes 3:4-8 Vertel Johannes 3:9-15, maar lees 3:12 Lees Johannes 3:16-18 Hoofgedagtes van die ontmoeting 1. Nikodemus het ŉ vraag vir Jesus: Hoe kan ŉ mens in God se koninkryk kom? 2. Nikodemus het nog ŉ vraag vir Jesus: Hoe kan ŉ mens weer gebore word? 3. Nikodemus het ŉ derde vraag: Hoe is dit moontlik om weer gebore te word? 4. God het ons lief en stuur vir Jesus aarde toe om ons te red. Uitkoms 1. Insig: God het vir Jesus aarde toe gestuur om mense te red ook vir my en jou. 2. Aanleer: Leer Johannes 3:16 en besef ek en jy is deel van die wêreld. 3. Leef: Jesus het ons almal lief; daarom kan ons ook ander mense liefhê. Hulpmiddels by die storie 1. Paneel ŉ Kussing, slaapsak, tandeborsel, slaapklere, oogmaskers (soos passasiers op ŉ vliegtuig dra wanneer hulle wil slaap) en enigiets anders wat by die nag hoort. 3. Verskillende soorte balle, sonskerm, n sonsambreel en enigiets anders wat by die dag hoort. Hulpmiddels vir kleingroepvaslegging Junior kleingroep Bring saam 1. Kleurpenne en -potlode. 2. Skêre. 3. Drukspykers. 4. Ronde stokkies ( dowels ) of dik, harde strooitjies. 5. ŉ Vierkantige stuk stewige gekleurde papier of karton vir elkeen, met die patroon van die windmeul daarop. Voor die tyd Maak afdrukke van die patroon van die windmeul op die gekleurde papier of karton en knip dit vir die kinders uit. Senior kleingroep Bring saam 1. Kleurpenne en -potlode. Voor die tyd
3 3 Die storie Begin Wat doen julle gewoonlik in die nag? Speel julle? Slaap julle? (Gee kans vir terugvoering.) Wat gebruik ŉ mens alles in die nag? Kort jy dalk van hierdie dinge? (Wys vir die kinders die slaapsak, kussing, slaapklere, flits, tandeborsel, en so meer. Vra of dit hulle sal help om reg te maak vir die nag. Wys ook ŉ Bybel.) (Wys nou die items wat ons meestal in die dag gebruik, soos die balle, sonblok en n sonsambreel.) As ons in die aand wil gaan slaap, sal hierdie dinge ons kan help? Of is dit goed wat ons eerder in die dag sal gebruik? Sal dit vir julle snaaks wees as iemand hierdie dinge in die nag wil gebruik terwyl jy probeer slaap? (Gee kans vir terugvoering.) Kom ons luister nou na ŉ verhaal van iemand wat stilletjies in die pikdonker nag na Jesus toe gegaan het. Hoor Moment 1: Johannes 3:1-3 Nikodemus het ŉ vraag vir Jesus: Hoe kan ŉ mens in God se koninkryk kom? Nikodemus was n belangrike man. Hy was deel van die Joodse Raad en n Fariseër. Hy was amper soos n dominee. Hy was ŉ geleerde man wat baie oor die Ou Testament (die eerste deel van die Bybel) geweet het. Ons hoor hier dat hy in die nag na Jesus toe gegaan het om met Hom te gesels. Wat dink julle het Jesus gedoen toe Nikodemus by Hom aangekom het? (Gee die kinders kans om te antwoord.) Nikodemus het in die nag met Jesus gaan praat omdat hy nie wou hê sy vriende en ander mense moet sien hy gaan vra vir Jesus belangrike vrae nie. Nikodemus het baie van Jesus gehoor en hy het geglo God het vir Jesus gestuur. Hy het ook gehoor van die wonderwerke wat Jesus gedoen het. Jesus het egter geweet wat vir Nikodemus pla en hoekom hy in die nag na Hom toe gekom het. Nikodemus wou weet hoe om regtig vir God te leer ken en deel van sy koninkryk te word. Jesus vertel toe vir Nikodemus dat hy weer gebore moes word, dat hy van bo gebore moes word. Dit het nie vir Nikodemus sin gemaak nie! Hoe kan iemand weer gebore word? Kom ons luister wat Jesus se antwoord op hierdie vraag was. Moment 2: Johannes 3:4-8 Nikodemus het nog ŉ vraag vir Jesus: Hoe kan ŉ mens weer gebore word? Toe Nikodemus hoor wat Jesus sê, dat hy weer of van bo gebore moes word, was hy baie deurmekaar. Ek sou ook gewees het. Hy vra toe vir Jesus wat dit beteken. ŉ Mens kan tog nie weer uit jou ma gebore word nie. Nikodemus het net aan ŉ gewone geboorte hier op aarde gedink, maar Jesus het van ŉ ander soort geboorte gepraat: ŉ geboorte van bo. Jesus verduidelik toe hoe hierdie geboorte plaasvind. Om van bo gebore te word, is iets wat die Heilige Gees doen. Dít is die verskil tussen ŉ aardse geboorte en weergeboorte: ŉ Aardse geboorte is iets wat mense doen; weergeboorte is iets wat God doen. Wat beteken dit wanneer iemand van bo gebore word? Soos ŉ baba wat deur die geboorte nuut in die wêreld inkom en as mens begin leef, maak God jou nuut en jy begin die ewige lewe leef. Jesus sê die werk van die Heilige Gees is soos die wind wat waai waar en wanneer dit wil. Jy kan nie vir God voorsê hoe Hy in jou lewe moet werk nie. Maar wanneer
4 4 sy Gees in jou begin werk en jou God se kind maak, begin jou nuwe lewe. Die Heilige Gees help jou dan verder om soos ŉ nuwe mens te leef. Jy en ander mense sal agterkom jy het nuut geword. Presies hoe dit gebeur, kan ons nie verduidelik nie, net soos ons nie presies weet hoe die wind werk nie. Maar wanneer die Gees in jou werk, sal jy agterkom: Daar het vir jou ŉ nuwe lewe begin. Moment 3: Johannes 3:9-15 Nikodemus het ŉ derde vraag: Hoe is dit moontlik om weer gebore te word? Nikodemus het maar baie gesukkel met hierdie gedagtes wat Jesus aan hom probeer verduidelik het. Hy het steeds nie alles verstaan nie. Toe vra hy weer hoe dit moontlik kan wees om weer gebore te word. Jesus het geantwoord dat dit baie moeilik is om vir aardse mense van die hemelse dinge te vertel as hulle jou nie eens glo wanneer jy met hulle oor die gewone aardse dinge praat nie. Het jy al vir iemand iets vertel, maar hulle wou jou nie glo nie? (Laat die kinders terugvoering gee.) Jesus het weer vir Nikodemus probeer verduidelik: Jesus het uit die hemel afgekom na die mense op aarde. Hy weet alles van die hemel. Daarom kan Hy met mense oor hemelse dinge praat, soos om weer gebore te word. En wat is God se plan om mense weer gebore te laat word? Weet julle? (Kry n paar antwoorde by die kinders.) Lank gelede was die Israeliete in die woestyn. Daar kom toe giftige slange wat die mense pik en laat doodgaan. God het vir Moses gesê hy moet ŉ slang van koper maak en dit hoog bo-op ŉ paal sit. As mense gepik is, moes hulle opkyk na die slang. Dan sou hulle bly leef. Net so sou Jesus aan ŉ houtkruis opgelig word. Almal wat in Hom glo (wat na Hom opkyk), word weer gebore en sal bly leef. Hulle is nou kinders van God wat die ewige lewe het. Moment 4: Johannes 3:16-18 God het ons lief en stuur vir Jesus aarde toe om ons te red Jesus het alles mooi opgesom: Om weer, of van bo, gebore te word, beteken jy kry die ewige lewe omdat jy in Jesus glo. Hoekom wil Jesus hê almal moet in Hom glo, weer gebore word en die ewige lewe kry? (Gee kans vir n paar antwoorde. Die antwoorde kan maar uiteenlopend wees. Laat almal hulle redes gee.) Die belangrikste rede is dat God die wêreld, vir ons, liefhet. Omdat Hy die wêreld liefhet, wil Hy nie die wêreld weggooi net omdat mense vol sonde is nie. Hy wil die wêreld red. Dink Kan ons goeie dinge doen en dan dink ons het die ewige lewe? Dink julle God hou n lys van alles wat ons reg en verkeerd doen? Hoe baie probeer ons om die regte dinge te doen? Hoeveel verkeerde dinge doen ons? Jesus het ŉ groot verrassing gebring vir almal wat gedink het hulle kan die ewige lewe kry as hulle maar net goeie dinge doen. Wat is hierdie verrassing? God gee vir ons die ewige lewe soos ŉ present. Daar is niks wat ons kan doen om dit te verdien nie. Al doen ons verkeerde dinge, wil God nog altyd hê ons moet sy kinders wees. En as ons eers eenkeer God se kind is, is ons altyd sy kind. Hy help ons dan ook om soos sy kind te leef.
5 5 Leef Eintlik het Jesus vir Nikodemus gesê: Glo in My, en die Heilige Gees sal sorg dat jy weer gebore word. Dit is presies wat Jesus vir my en jou ook sê. Kom ons sê vandag weer vir Jesus dat ons in Hom glo. Miskien het jy dit al baie gesê. Sê dan vandag vir Hom dankie dat Hy jou help om al hoe meer soos sy kind te leef. Of miskien sê jy vandag vir die eerste keer vir Jesus dat jy in Hom glo. Doen dit sommer nou. (Gee ŉ oomblik van stilte). Wanneer ons nou huis toe gaan, sal ons nie anders kan as om te dink oor hoe lief Jesus vir ons is nie. As Hy dan vir ons, wat soveel verkeerde dinge doen, so lief is, kan ons moes ook vir ander mense lief wees en vriendelik met hulle wees. Wanneer ons, God kinders, vir ander mense lief is, sal hulle besef God is ook lief vir hulle en dat Hy wil hê hulle moet sy kinders wees. Sing Lied 329 in die Liedboek van die kerk ŉ paar keer saam totdat almal dit ken: Want so lief het God die wêreld gehad dat Hy sy eniggebore Seun gestuur het, gegee het, sodat elkeen wat in Hom glo nie verlore sal gaan nie, maar die ewige lewe sal hê.
6 6 Kleingroepvaslegging: Junior groep Welkom Verwelkom almal. Vra vir hulle hoe hulle week was en wat hulle alles gemaak het. (Gee kans vir terugvoering. Gee vir elkeen wat wil die kans om iets te vertel. As daar kinders is wat skaam is, moet hulle nie dwing om te praat nie.) Vra dan die groep uit oor verlede week se ontmoeting en tema. Vra ook wat hulle van die jaar vorentoe verwag. Wegspring Laat die groep nou n denkbeeldige klub uitdink. Moenie te veel tyd aan die beplanning afstaan nie. Julle het seker al gehoor van ŉ swemklub of ŉ gholfklub of ŉ klub vir bejaardes? Kom ons begin ook n klub. ŉ Klub bestaan uit mense wat saam iets doen. Wat gaan ons klub se naam wees? Wat gaan ons klub doen? Of waarin gaan ons belangstel? (Skryf of teken alles op n bord. Maak ook seker almal wat wil, kry ŉ kans om te praat. As die groep sukkel om saam te stem, laat hulle stem.) Vra nou die kinders uit oor wie hulle dink deel van die klub mag wees. Vermy enige diskriminasie teen kultuur, ouderdom of geslag. (Skryf hulle antwoorde op die bord neer.) Jesus maak vir God mense bymekaar. Hy noem ons nie ŉ klub nie, maar kinders van God. Wie is almal deel van Jesus se groep? (Mense wat weergebore is, dit wil sê, almal wat in Jesus glo.) Niemand word van Jesus se groep uitgesluit nie. Almal is by Hom welkom. Werksaam Laat die groeplede nou elkeen n windmeul uit papier of karton maak. Sny die vier hoeke oop tot by die rand van die sirkel. Steek ŉ drukspyker van agter af deur die een punt waar die swart kolletjie is. Vou nog ŉ punt oor en steek die drukspyker ook daardeur. Doen dit met al die punte. Druk dan die drukspyker deur die middel van die sirkel en vas aan die stokkie of strooitjie. Draai dit ŉ paar keer met jou hand sodat die papier maklik om die drukspyker kan beweeg.
7 7 Help die kinders as hulle sukkel. Hulle kan die papier of karton ook versier as hulle wil. Wanneer hulle klaar is, laat hulle op die windmeul blaas. Vra: Sien jy hoe die windmeul eers kan draai wanneer jy daarop blaas? Dit is ook hoe die Heilige Gees werk. Net soos jy nie jou asem kan sien nie, kan jy ook nie sien hoe die Gees werk nie. Jy sien nie jou asem nie, maar jy sien wel hoe die windmeul draai. Só weet jy ook daar gebeur iets met jou wanneer die Heilige Gees in jou werk. Jy begin in Jesus glo en word weer gebore. Jy kan dit nie self laat gebeur nie. Die Heilige Gees laat dit gebeur. Wegstuur/Huisgeloof 1. Vertel vir die mense by die huis van julle klub. Vertel ook wat die verskil is tussen julle klub en almal vir wie Jesus nooi om by Hom aan te sluit. 2. Lees weer Johannes 3:16. Sê die vers saam op totdat almal dit ken. 3. Lees Johannes 3:17. Wat het Jesus nié kom doen nie?
8 8 Kleingroepvaslegging: Senior groep Welkom Verwelkom almal. Vra vir hulle hoe hulle week was en wat hulle alles gemaak het. (Gee kans vir terugvoering. Gee vir elkeen wat wil die kans om iets te vertel. As daar kinders is wat skaam is, moet hulle nie dwing om te praat nie.) Vra dan die groep uit oor verlede week se ontmoeting en tema. Vra ook wat hulle van die jaar vorentoe verwag. Wegspring Laat die groep nou n denkbeeldige klub uitdink. Moenie te veel tyd aan die beplanning afstaan nie. Julle het seker al gehoor van ŉ swemklub of ŉ gholfklub of ŉ klub vir bejaardes? Kom ons begin ook n klub. ŉ Klub bestaan uit mense wat saam iets doen. Wat gaan ons klub se naam wees? Wat gaan ons klub doen? Of waarin gaan ons belangstel? (Skryf of teken alles op n bord. Maak ook seker almal wat wil, kry ŉ kans om te praat. As die groep sukkel om saam te stem, laat hulle stem.) Vra nou die kinders uit oor wie hulle dink deel van die klub mag wees. Vermy enige diskriminasie teen kultuur, ouderdom of geslag. (Skryf hulle antwoorde op die bord neer.) Jesus maak vir God mense bymekaar. Hy noem ons nie ŉ klub nie, maar kinders van God. Wie is almal deel van Jesus se groep? (Mense wat weergebore is, dit wil sê, almal wat in Jesus glo.) Niemand word van Jesus se groep uitgesluit nie. Almal is by Hom welkom. Wonder Wonder in stilte hieroor: 1. Dink aan ŉ baba of ŉ diertjie wat so pas gebore is. Sy of haar lewe het nou net begin. Wat gaan van hom of haar word? 2. Wonder oor jou geboorte. Wat, dink jy, het jou ouers gedink? 3. Dink nou oor weer gebore word. Wanneer jy weergebore is, het jy nie net jou gewone lewe nie, maar ook die ewige lewe. Jy het jou aardse ouers, maar ook ŉ hemelse Vader. 4. Net soos jy nie self iets gedoen het toe jy gebore is nie, doen jy ook niks wanneer jy weergebore word nie. Die Heilige Gees laat dit gebeur. Sê vir Hom dankie. Werksaam 1. Help die kinders nou om Johannes 3:16 te memoriseer. Skryf dit op ŉ bord neer en laat hulle dit lees. Bedek of vee een woord uit en laat hulle die vers weer lees en die ontbrekende woord onthou. Bedek of vee dan nog ŉ woord uit en laat hulle weer die vers opsê terwyl hulle die ontbrekende woord probeer onthou. Hou so aan totdat al die woorde bedek of uitgevee is en hulle die hele vers ken. 2. Laat hulle nou die aardbol in hulle werkboeke inkleur of versier en Johannes 3:16 daarop neerskryf. 3. Laat elkeen dan ook hulle name in die oop ruimtes van Johannes 3:16 neerskryf:
9 9 God het vir so liefgehad dat Hy sy enigste Seun gegee het, sodat wat in Hom glo, nie verlore sal gaan nie, maar die ewige lewe sal hê. Wegstuur/Huisgeloof 1. Vertel vir die mense by die huis van julle klub. Vertel ook wat die verskil is tussen julle klub en almal vir wie Jesus nooi om by Hom aan te sluit. 2. Lees weer Johannes 3:16. Sê die vers saam op totdat almal dit ken. 3. Lees Johannes 3:17. Wat het Jesus nié kom doen nie?